Imtella' April 26, 2021 - Aġġornata 26 Ta' April, 2021 7:05pm Rapport: Liam Carter Nomadland ta' Chloe Zhao huwa film li fetaħ tieqa fuq il-ħajja tan-nomadi fl-Amerika. Dan rebaħ l-unur għall-aqwa stampa, direzzjoni u attriċi fl-Academy Awards, bid-direttur Zhao issir it-tieni mara li rebħet dan l-unur fl-istorja tal-Oscars. B'baġit ta' ftit aktar minn erba' miljun ewro u diversi atturi mhux professjonali, Nomadland xorta waħda kaxkar is-serata tal-Oscars ilbieraħ. Għall-kritiku tal-films Mario Azzopardi, ir-rebħa ta' Nomadland ma kinetx sorpriża, kif spjega ma' TVM. "Wasalna fi stat li l-Oscars ikunu aktar inklussivi, ikun hemm aktar għarfien tal-kontribut tan-nisa," fisser Azzopardi. "X'ħin tibda tara Nomadland, id-direttur hija mara Ażjatika, il-film huwa ffukat fuq karattru feminili, il-film huwa dwar soċjetà parti sub-culture Amerikana li normalment hija eskluża, in-nomadi, nies li m'għandhomx xejn." Qal li dan huwa film li fil-kuntest politiku ta' Hollywood jidħol kexxun, u ma kienx biss Hollywood li ried jiċċelebrah, iżda dan il-film beda jingħata ħafna unuri oħra, fosthom l-ewwel wieħed fil-festival ta' Venezja. Il-film Nomadland jirbaħ l-aqwa unuri fl-Oscars 2021